
Disgrifiad Rôl a Manyleb Person

Rôl:	Aelod Annibynnol o’r Panel Ymgynghorol neu o’r Pwyllgor Archwilio a Sicrhau Risg
Lleoliad:	Mae’r rôl yn cynnwys paratoi ar gyfer cyfarfodydd a phresenoldeb wyneb yn wyneb yn swyddfeydd OGCC (Pencoed, Pen-y-bont ar Ogwr) ar gyfer cyfarfodydd, y broses gynefino, hyfforddiant ac ati.
Tâl:	Cyfradd ddyddiol - £310 ar gyfer cyfarfodydd / hyfforddiant 
	Cyfradd hanner diwrnod ar gyfer mynychu hyfforddiant hanner diwrnod ar ddiwrnod heblaw diwrnod cyfarfod - £207
Nifer y cyfarfodydd:		Yn gyffredinol 4 cyfarfod y flwyddyn, ynghyd â 2 sesiwn hyfforddi/datblygu 
Cyfnod y swydd:	Cyfnod cychwynnol o 3 blynedd, gydag estyniad posibl am 3 blynedd arall

Disgrifiad Rôl

Aelodau Annibynnol o’r Panel Ymgynghorol 
Cynorthwyo'r Ombwdsmon wrth sefydlu:
· cyfeiriad, nodau, amcanion a thargedau strategol OGCC;
· polisïau busnes allweddol;
· strategaethau a pholisïau cyflogaeth allweddol. 
I archwilio a sicrhau:
· y Cynllun Strategol Tair Blynedd a'r Cynllun Busnes Blynyddol;
· cyflwyno amcangyfrifon cyllideb i Bwyllgor Cyllid Senedd Cymru / Senedd Cymru
· dyrannu cyllideb lefel uchel.
I fonitro ac adolygu:
· perfformiad a darpariaeth weithredol;
· effeithiolrwydd strategaethau a pholisïau cyflogaeth;
· amrywiaeth a chyfle cyfartal, yn enwedig mewn cysylltiad â’r Ddeddf Cydraddoldeb 2010
· strategaethau cyfathrebu allanol a chysylltiadau â rhanddeiliaid.

Aelodau Annibynnol o’r Pwyllgor Archwilio a Sicrhau Risg
I graffu a chynghori’r Ombwdsmon, fel Swyddog Cyfrifyddu, ar:

· y prosesau strategol ar gyfer risg, rheolaeth a llywodraethu a’r sicrwydd sy’n sail i’r Datganiad Llywodraethu Blynyddol;
· y cynlluniau Strategol a Busnes drafft ar sail cydymffurfiaeth, economaidd, effeithlonrwydd ac effeithiolrwydd i gydnabod y gofyniad yn yr archwiliad blynyddol i roi cyfrif am y defnydd o arian;
· polisïau cyfrifyddu, cyfrifon, gan gynnwys y broses ar gyfer adolygu'r cyfrifon cyn eu cyflwyno i’w harchwilio, lefelau’r gwallau a nodwyd, a llythyr sylwadau’r rheolwyr at yr archwilwyr allanol;
· y gweithgarwch arfaethedig a chanlyniadau’r archwiliad mewnol ac allanol; 
· pa mor ddigonol yw ymateb y rheolwyr i faterion a ganfuwyd gan weithgarwch archwilio, gan gynnwys archwiliadau allanol;
· sicrwydd sy’n ymwneud â gofynion llywodraethu corfforaethol y sefydliad; gan gynnwys craffu ‘dwfn’ ar risgiau allweddol;
· cynigion ar gyfer tendro am wasanaethau Archwilio Mewnol neu ar gyfer prynu gwasanaethau nad ydynt yn ymwneud ag archwilio gan gontractwyr sy'n darparu gwasanaethau archwilio;
· polisïau gwrth-dwyll, prosesau chwythu’r chwiban, a threfniadau ar gyfer ymchwiliadau arbennig;
· trefniadau parhad busnes; 
· trefniadau Iechyd & Diogelwch.

Manyleb Person:

Hanfodol:
1. Y gallu i ddylanwadu ar sefydliadau ac unigolion, ac ymgysylltu â nhw ar lefel uchel er mwyn hyrwyddo llywodraethu a rheolaeth ariannol gref
2. Y gallu i ymgysylltu â gweledigaeth strategol a hyrwyddo gwelliant parhaus mewn gwasanaeth
3. Sgiliau cyfathrebu a rhyngbersonol da
4. Y gallu i ddehongli data cymhleth 
5. Y gallu i graffu a herio’n adeiladol 
6. Dealltwriaeth dda o wasanaethau cyhoeddus Cymru a gweithredu gydag annibyniaeth a niwtraliaeth mewn amgylchedd gwleidyddol 
7. Ymrwymiad i gyfiawnder a chydraddoldeb.

Nodwedd ddymunol:
Y gallu i weithio trwy gyfrwng y Gymraeg.

Gwybodaeth, sgiliau a phrofiad dymunol
Mae’n bwysig bod aelodaeth y Pwyllgor Archwilio a Sicrhau Risg a’r Panel Ymgynghorol yn cynnwys amrywiaeth o safbwyntiau, sgiliau a phrofiad.  Mae manylion y nodweddion dymunol isod.  Ni ddisgwylir y bydd gan aelodau annibynnol unigol wybodaeth a phrofiad yn y rhan fwyaf / pob un o'r meysydd a restrir.  Fodd bynnag, byddwn yn ceisio cyflenwi’r meysydd hyn, fel y bo'n briodol, drwy aelodaeth gyffredinol y Panel Ymgynghorol / y Pwyllgor Archwilio a Sicrhau Risg yn y meysydd canlynol:-
1. Llywodraethu Corfforaethol / Aelodaeth o'r Bwrdd / Gwneud penderfyniadau strategol mewn rôl weithredol neu anweithredol
2. Rheolaeth ariannol strategol a phrofiad o archwilio mewnol ac allanol.
3. Gwasanaethau TG a Digidol, seiberddiogelwch a rheoli gwybodaeth/data
4. Cydraddoldeb, amrywiaeth a chynhwysiant. 
5. Dealltwriaeth / profiad o waith Ombwdsmon / cyfiawnder gweinyddol / cwynion. 
Ein Gwerthoedd

Disgwylir i Aelodau Annibynnol ddangos ein gwerthoedd yn eu gwaith gyda ni.

Cyflawni: 			Gwneud ein gorau glas
Undod:	Parchu ein gilydd a gweithio ar y cyd er mwyn i’r sefydliad lwyddo
Meddwl yn gadarnhaol: 	Dangos brwdfrydedd a balchder o ran pwy ydyn ni a’r hyn rydyn ni’n ei wneud
Cefnogaeth:	   	Bod yn gefn i’n gilydd a gwerthfawrogi ein hamrywiaeth
Perchenogaeth:		Derbyn cyfrifoldeb am bopeth a wnawn
Parodrwydd:		Bod yn awyddus, yn hyblyg ac yn rhagweithiol

